Anat eo din n ' eus nemet un doare da ziskar an drougoù grevus - se , da lavaret eo staliadur un ekonomiezh sokialour , ha d ' he heul ur reizhiad deskadurezh troet war - du palioù sokial . E - barzh seurt ekonomiezh e vefe an araezioù produiñ dindan kerzh ar gevredigezh he - unan hag implijet e vefent hervez ur steuñv . Un ekonomiezh steuñviet , a lak ar produerezh da glotañ gant ezhommoù ar gevredigezh , a rofe bep a damm labour ret d ' an holl re zo gouest da labourat hag a warantfe an araezioù bevañ da bep gwaz , da bep maouez , da bep bugel . Dleout a rafe mont a - du deskadurezh an hinienn gant diorroadur he galloudegezhioù enganet ha dleout a rafed kelenn dezhi skiant ar giriegezh e - keñver he c ' henseurted , e - lec ' h azeulerezh ar galloud hag ar pennvad , evel ma reer er gevredigezh a - vremañ .